പനീര് അമിതമായി കഴിക്കാറുണ്ടോ നിങ്ങള്? വെജിറ്റെറിയന് ഭക്ഷണം കഴിക്കുന്നവര്ക്ക് ഏറെ പ്രിയപ്പെട്ട ഒന്നാണ് പനീര് എന്ന വിഭവം. പനീര്, കോട്ടേജ് ചീസ് എന്നിവ ശരീരത്തിന് ഏറെ ആരോഗ്യ ഗുണങ്ങള് നല്കുന്നതുമാണ്. എന്നാല് അമിതമായ അളവില് അല്ലെങ്കില് തുടര്ച്ചയായി പനീര് വിഭവങ്ങള് കഴിച്ചാല് എന്ത് സംഭവിക്കും? പനീര് കഴിക്കുമ്ബോള് അസിഡിറ്റി സംബന്ധമായ പ്രശ്നനങ്ങള് എങ്ങനെ ഉണ്ടാകുന്നുവെന്നും 100 ഗ്രാം പനീറില് അടങ്ങിയിരിക്കുന്ന പ്രോട്ടീന് അളവും നമുക്കൊന്നു പരിശോധിക്കാം. കാത്സ്യം 714 എംജി, പ്രോട്ടീന് 19.1. ജി, കാര്ബോഹൈഡ്രേറ്റ് 12.4 ജി, ഫാറ്റ് 1.4.7. ജി, കലോറി 265 , മഗ്നീഷ്യം 8 എംജി, സോഡിയം 18 എംജി . നിരവധി ആരോഗ്യ ഗുണങ്ങള് അടങ്ങിയതാണ് പനീര്. ശരീരത്തിന് അതിവേഗം ഊര്ജ്ജം പകരാനും ശാരീരിക പ്രവര്ത്തനങ്ങള് മികച്ച രീതിയില് നടക്കുന്നതിനും പനീര് സഹായിക്കും. കൂടാതെ മാനസികവും ശാരീരികവുമായ ആരോഗ്യത്തിന് നിരവധി ഗുണങ്ങള് നല്കുന്ന സെലെനിയം, പൊട്ടാസ്യം എന്നിവയും പനീറില് ധാരാളം അടങ്ങിയിട്ടുണ്ട്. നിങ്ങളുടെ ലക്ഷ്യം ആരോഗ്യം മെച്ചപ്പെടുത്തലും അമിത വണ്ണം കുറയ്ക്കുകയുമാണെങ്കില് പനീര് ഏതെങ്കിലും വിധത്തില് കഴിക്കുന്നത് കൊണ്ട് കാര്യമില്ല. പകരം, തികച്ചും ആരോഗ്യകരമായ രീതിയില് തന്നെ വേണം കഴിക്കാന്. തിനായി പനീര് ടിക്ക, സ്ക്രാമ്ബിള്ഡ് പനീര് അല്ലെങ്കില് പാന് ഫ്രൈ ചെയ്യുന്ന രീതിയില് തയ്യാറാക്കിയ ഏത് പനീര് വിഭവവും കഴിക്കാവുന്നതാണ്. എന്നാല് പനീര് ബട്ടര് മസാല, ഷാഹി പനീര് എന്നിവ കഴിക്കുന്നത് ശരീരത്തില് കൊഴുപ്പടിയുന്നതിനും അമിത വണ്ണത്തിനും കാരണമാകുന്നു. ആരോഗ്യകരമായ രീതിയില് ചെറിയ അളവ് പനീര് കഴിക്കുന്നത് വലിയ അപകടങ്ങള് സൃഷ്ടിക്കുന്നില്ല എന്നാണ് വിദഗ്ദര് പറയുന്നത്. അതേസമയം വലിയ അളവില് പനീര് കഴിക്കുന്നത് ശരീരത്തിന് വിപരീത ഫലമാണ് നല്കുന്നത്. പ്രോട്ടീന് ആമാശയത്തിലെത്തിയാല് ദഹിക്കാനായി കൂടുതല് സമയമെടുക്കും. അതുകൊണ്ട് തന്നെ കൂടുതല് അളവില് പനീര് കഴിക്കുന്നത് വയറുവേദന, അസിഡിറ്റി, വയര് നിറഞ്ഞ് അസ്വസ്ഥമാകുന്ന അവസ്ഥ, ക്ഷീണം എന്നിവ അനുഭവപ്പെട്ടേക്കാം. അതുപോലെ തന്നെ പാകം ചെയ്യാതെ ഉള്ള പനീര് കഴിക്കുന്നതും ഒഴിവാക്കുക.